VSM sklep Cpg 344/93
Datum: 1993-11-09T01:00:00.000+01:00
ecli: ECLI:SI:VSMB:1993:CPG.344.93
sodisce: Višje sodišče v Mariboru
oddelek: Gospodarski oddelek
institut: firma - pomanjkljiva vloga
jedro: Firma je pomanjkljiva, če ne vsebuje vseh sestavin iz člena takrat veljavnega 153. člena zakona o podjetjih.

 
zveza: ZPP (1977) člen 109,  109/4,  109,  109/4.

## Jedro

Firma je pomanjkljiva, če ne vsebuje vseh sestavin iz člena takrat veljavnega 153. člena zakona o podjetjih.

## Izrek

Pritožba se zavrne kot neutemeljena in se potrdi sklep sodišča prve stopnje.

## Obrazložitev

Sodišče prve stopnje je izvršilni predlog zavrglo, ker upnik na poziv sodišča ni popravil naziva dolžnika. Zoper sklep sodišča prve stopnje je upnik vložil pravočasno pritožbo, v kateri navaja, da je v roku sporočil sodišču pravilno firmo dolžnika.

Pritožba ni utemeljena.

Iz pismene vloge upnika, na katero se le-ta v pritožbi sklicuje, je razvidno, da je navedena firma pomanjkljiva, saj ne vsebuje vseh sestavin iz člena takrat veljavnega 153. člena zakona o podjetjih.

Vendar v tem primeru ne gre le za formalne pomanjkljivosti navedene firme. Iz sodnega registra je razvidno, da je v času vložitve izvršilnega predloga bilo registriranih deset podjetij, ki so imele v firmi označbo "M...".

Zato je prvostopno sodišče ravnalo skladno z procesnim zakonom, ko je po dospeli upnikovi vlogi, v kateri ni bilo točne označbe dolžnika, izvršilni predlog zavrglo.